2008 ප්‍රංශයේ පැවැති යුරෝපා කාන්තා ජිම්නාස්ටික් තරගාවලියට සහභාගී වූ ඇය රිදී පදක්කමට හිමිකම් කීවාය. 2009 සහ 2010 වසරවල දේශීය සහ ජාත්‍යන්තර තරග රැසකට සහභාගී වූ ආලියා එම තරග වැඩි සංඛ්‍යාවක් ජය ගැනීමට සමත් වූවාය. 2010 බර්මින්හැම්හි පැවැති යුරෝපා කුසලාන ජිම්නාස්ටික් තරගාවලියේදී සියලු අංශ ජයගනිමින් කරමින් තම කණ්ඩායම ජයග්‍රහණය කරා ගෙන යෑමට ඇයට හැකි විය. 2010 ඔක්තෝබරයේ රොටර්ඩෑම්හි පැවැති ලෝක සෞන්දර්යාත්මක ජිම්නාස්ටික් ශූරතාවලියේදී ප්‍රථම වරට සියලු ඉරියව් අවසාන සහ ප්‍රධාන අංශ 4 අවසාන වටවලට සුදුසුකම් ලැබීමට ඇයට හැකි විය. 1996 පසු එවැනි දස්කමක් කරන ලද පළමු ක්‍රීඩිකාව ඇය වුවාය.